

# Občina Vitanje

Grajski trg 1, 3205 Vitanje, tel. (03)757-43-50, fax. (03)757-43-51

[info@vitanje.si](mailto:info@vitanje.si), [www.vitanje.si](http://www.vitanje.si)

**5. REDNA SEJA**

Točka 7

**Predlog uskladitve ekonomske cene Vrtca Vitanje**

*Poročevalka: mag. Tilka Jakob, ravnateljica Osnovne šole Vitanje*

**ZADEVA: Predlog uskladitve ekonomske cene vrtca Vitanje**

Oblikovanje ekonomske cene vrtca predpisuje pravilnik o metodologiji za oblikovanje cen v vrtcih, ki izvajajo javno službo. V skladu z dogovorom o plačah in drugih stroških dela v javnem sektorju se plače vzgojiteljicam, administrativno tehničnemu osebju in hkrati tudi delavcem, ki izpolnjujejo pogoje za napredovanje, sorazmerno zvišajo 1.1. 2019, 1. 11. 2019 in 1. 9. 2020. Glede na dvig plač je potrebno uskladiti ekonomsko ceno vrtca, da bodo plačila pokrila osebne dohodke in druge stroške dela vzgojiteljic in drugega osebja, stroške živil ter druge materialne in splošne stroške dela vrtca.

V vrtec za naslednje šolsko leto se je vpisalo nekaj več otrok, ko je prostih mest. Skladno s pravilnikom (6. alineja 25. člena) lahko Občina, ustanoviteljica vrtca, glede na razmere in položaj dejavnosti predšolske vzgoje v občini odloči, da se najvišje število otrok v oddelkih lahko poveča za največ dva otroka. Tako OŠ Vitanje predlaga, da Občina Vitanje da soglasje za povečanje oddelkov za dva otroka za hetero oddelek drugega starostnega obdobja, kombiniran oddelek v prostoru vrtca in homogen oddelek prvega starostnega obdobja.

**PREDLOG SKLEPA 1:**

**Občinski svet Občine Vitanje na svoji 5. seji dne 20. 6. 2019, potrjuje predlog nove ekonomske cene Vrtca Vitanje, in sicer za 1. starostno obdobje v višini 460,00 EUR, za 2. starostno obdobje 360,00 EUR in za kombinirano skupino 390,00 EUR.**

**PREDLOG SKLEPA 2:**

**Občinski svet občine Vitanje na svoji 5. redni seji dne 20. 6. 2019 daje soglasje na predlog, da se najvišje število otrok za hetero oddelek drugega starostnega obdobja, kombiniran oddelek v prostoru vrtca in homogen oddelek prvega starostnega obdobja poveča za dva otroka.**

Priloga: - kalkulacija ekonomskih cen vrtca

* predlog za določitev oddelkov v Enoti vrtec Vitanje